Tadbirkorlik subyektlarini davlat roʻyxatiga olish va hisobga qoʻyishning xabardor qilish tartibi toʻgʻrisidagi Nizomga oʻzgartish va qoʻshimchalar kiritish haqida
(resolution, 2017-02-06)

Oʻzbekiston Respublikasi Prezidentining “Ishbilarmonlik muhitini yanada tubdan yaxshilash va tadbirkorlikka yanada keng erkinlik berish chora- tadbirlari toʻgʻrisida” 2012-yil 18-iyuldagi PF-4455-sonli Farmoniga muvofiq: 1. Oʻzbekiston Respublikasi Prezidentining 2006-yil 24-maydagi PQ-357-sonli qarori bilan tasdiqlangan Tadbirkorlik subyektlarini davlat roʻyxatiga olish va hisobga qoʻyishning xabardor qilish tartibi toʻgʻrisidagi Nizomga ilovaga muvofiq oʻzgartish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M.Mirziyoyev zimmasiga yuklansin. 1. 10, 12, 13, 33-bandlarning birinchi xatboshilaridagi “oʻzi kelgan holda yoki pochta aloqasi orqali” soʻzlari “oʻzi kelgan holda, pochta aloqasi yoki Internet tarmogʻi orqali” soʻzlari bilan almashtirilsin. 2. Quyidagi mazmundagi 131-band bilan toʻldirilsin: “131. Tadbirkorlik subyektlarini davlat roʻyxatiga olish uchun mazkur Nizomda nazarda tutilgan hujjatlar, 11-bandning “g” kichik bandi toʻrtinchi xatboshida va 33-bandning oltinchi xatboshida koʻrsatilgan hujjatlar mustasno etilgan holda, Internet tarmogʻi orqali bir nusxada taqdim qilinadi va murojaat etuvchining elektron raqamli imzosi bilan imzolanadi. Qogʻozda rasmiylashtirilgan va (yoki) berilgan skanerlangan hujjatlarni taqdim etishga yoʻl qoʻyiladi. Roʻyxatdan oʻtkazuvchi organ tomonidan berilgan, mazkur Nizomda nazarda tutilgan elektron hujjatlar mavjud boʻlgan taqdirda, ularning asl nusxalarini murojaat etuvchi Internet tarmogʻi orqali taqdim etishga haqli”. 3. 24-band quyidagi tahrirda bayon etilsin: “24. Roʻyxatdan oʻtkazuvchi organ tadbirkorlik subyektiga real vaqt rejimida, Davlat soliq qoʻmitasi va Davlat statistika qoʻmitasining Internet tarmogʻidagi tegishli idoraviy saytlaridan foydalangan holda olingan STIR va OKPO kodlarini beradi”. 4. 25-band oʻz kuchini yoʻqotgan deb hisoblansin. 5. 28-band: quyidagi mazmundagi beshinchi va oltinchi xatboshilar bilan toʻldirilsin: “Elektron shaklda tadbirkorlik subyektlariga taqdim etiladigan hujjatlar, roʻyxatdan oʻtkazuvchi organ vakolatli shaxsining elektron raqamli imzosi bilan imzolanadi. Bunda murojaat etuvchi, oʻzining soʻrovnomasi boʻyicha qogʻozda rasmiylashtirilgan tegishli hujjatlarni oʻzi kelgan holda yoki pochta aloqasi orqali ham olish huquqiga ega. Mazkur bandda nazarda tutilgan hujjatlarni topshirish sanasi Oʻzbekiston Respublikasi davlat interaktiv xizmatlarini koʻrsatish Yagona portalidan foydalanuvchining shaxsiy kabineti orqali tegishli elektron hujjatlarni murojaat etuvchi tomonidan qabul qilib olgan kun hisoblanadi, uning mavjudligi haqida murojaat etuvchi roʻyxatdan oʻtkazuvchi organga xabar beradi”; beshinchi xatboshi yettinchi xatboshi deb hisoblansin. 6. 30-bandning birinchi xatboshidan “va ariza-xabarnoma nusxasini” soʻzlari chiqarib tashlansin. 7. 32-bandning uchinchi xatboshi quyidagi tahrirda bayon etilsin: “davlat statistika organlari — roʻyxatdan oʻtkazuvchi organ tomonidan berilgan statistika kodlarini tekshiradi va yuridik shaxsni Korxona va tashkilotlarning yagona davlat registriga kiritadi”. 8. 381-bandning birinchi xatboshidagi “uning tiklangan nusxasi (dublikati) berilishi mumkin” soʻzlari “uning tiklangan nusxasi, shu jumladan elektron shakldagi dublikati taqdim qilinadi. Bunda davlat roʻyxatiga olinganligi toʻgʻrisida elektron shaklda avval berilgan guvohnoma haqiqiy emas, deb hisoblanadi” soʻzlari bilan almashtirilsin. 9. Nizomning 3-va 3a-ilovalari oʻz kuchini yoʻqotgan deb hisoblansin.